શ્રી વિસનગરા ગજ્જર સુથાર પરિવાર

માહિતી ગ્રંથ

ગોઝારીયા ગામના સમગ્ર સુથારોનો ઇતિહાસ

સિદ્ધરાજ જયસિંહ અજય અમર સ્થાપત્ય (રુદ્રક્ષમાળા) બનાવવા માટે ઉત્તર ભારતથી સુથાર અંગતજી તથા એક જોશી બ્રાહ્મણને ગુજરાત બોલાવ્યા, સુથાર અંગતજી પથ્થર કામ, મંદિરો-સ્થાપત્યો બનાવવાનું કામ કરતા હતા. સિદ્ધરાજ જયસિંહનો રુદ્રમાળ બાંધ્યો તેના મહેનતાણા પેટે વિસનગર ગામમાં જમીન વીઘા-૪૦૦ આપીને વસાવ્યા.

સંવત-૧૨૧૫ ની સાલમાં સુથાર અંગતજી ગામ વિસનગર આવીને વસ્યા.

વિસનગરમાં સુથારોએ નીલકંઠ મહાદેવનું દહેરું બંધાવેલું.

વિસનગરમાં સુથારોએ નીલકંઠ મહાદેવને ગામની ઉત્તરે આવેલી ૪૦૦ વિઘા જમીનમાંથી ૨૦૦ વિઘા જમીન દાનમાં આપેલી.

સંવત-૮૨૯ ની સાલમાં વૈશાખ સુદ-૩ ના દિવસે પટેલ બકોરભાઈ એ ગામ ગોઝારીયા વસાવ્યું.

સંવત-૧૪૧૦ ની સાલમાં ફાગણ વદી-૩ ના દિવસે વિસનગર થી સુથાર દેવજીભાઈ ગામ ગોઝારીયા આવીને વસ્યા.

શાખે-વિસનગરા

ગોત્ર-ભારદ્રાજ

વેદ-મધ્યંદીવી

સુત્ર-કાત્યાયન

મંત્ર-ઓમ નમઃ શિવાય

ઇષ્ટદેવ-વિશ્વકર્મા ભગવાન

ગોત્રદેવી-ચામુંડા માતાજી

કુળદેવી-બહુચર માતાજી

ચામુંડા માતાજી તથા બહુચર માતાજી ના નૈવેધ

લાપસી, રોટલી, ખીર, ચોખા, ખીચડો, વાળા, સેવ, તલવટ, સુવાડી તથા નવખંડ માટે નવ દીવા.

આસો નવરાત્રી-આસો સુદ-૯, અથવા ચૈત્ર નવરાત્રી ચૈત્ર સુદ-૯.